རྒྱལ་བོའི་སྐུ་སྲུང་སྡེ་བཞི་བཙུགས་ཏེ་རྒྱལ་བོའི་སྐུ་སྲུང་།རྒོད་ལྡོང་མི་སྡེ་བཞི་བཅུ་རྩ་བཞིས་ཕྱིའི་དགྲ་འདུལ།གཡུང་ལྡོང་མི་སྡེ་བཞི་བཅུའི་རྩ་བཞིའི་ནི་ནང་གི་ཆ་ཁ་སྙོམས།མཐའ་མཚམས་སུ་སོ་ཁ་བཞིས་སོ་བ་བཙུགས་ཏེ་ཕྱི་དགྲའི་ཚུལ་ལ་རྟོགཁྲོམ་ཁ་བརྒྱད་ཀྱིས་ནི་སོ་ཁའི་བྱུང་བའི་དགྲ་བོ་འདུལ།རོང་དོར་ཁབ་སོ་ཉི་ཤུ་རྩ་གཉིས་ཀྱིས་བང་མཛོད་འགེངས།ཚོང་འདུས་བཅུ་གཉིས་ཀྱིས་ནོར་གྱི་དབྱིག་འབུལ།ལེགས་པ་ལ་བྱ་དགའ་དང་ཉེས་པ་ལ་ཆད་པ་བཅད་ནས་ངན་དང་གཡོའི་ཁུངས་བསྣུབས་པར་མཛད།དཔའ་དང་མཛངས་པའི་ཤན་ཕྱེས།མཛད་པ་སྣ་ལྔའི་གསེར་གཡུ་དང་ཡིག་ཚང་གིས་བསྟོད།དཔའ་སྡེ་རྣམ་ལྔས་ཆིབས་མཛད་ནས་རྒྱུགས་སུ་སྤྲོ།རྗེའི་བཀའ་ཁྲིམས་གངས་ལ་ཉི་མ་ཤར་བ་འདྲ་ཞེས་སྔོན་གྱི་ཡིག་ཚང་ལས་འབྱུང་།